

NEMZETI PARKI TERMÉK VÉDJEGY

kérelmezésre

Védjegyet kívánunk adományozni azoknak a jellegzetes, helyi előállítású termékeknek, amelyek a Bükki Nemzeti Park Igazgatóság működési területén, természetvédelmi oltalom alatt álló területen (nemzeti park, tájvédelmi körzet, természetvédelmi terület, Natura 2000) termeltek, vagy készítettek, és előállításuk a természet védelmével összhangban történik.

Pályázni az alábbi termékekkel, szolgáltatásokkal lehet:

Élelmiszer termékek:

* + - lekvár, szörp, aszalvány, egyéb gyümölcs- és zöldségtermék
    - vadgyümölcsből készült pálinkák
    - gyógynövényekből készült termékek
    - méhészeti termék (kivétel akác, aranyvessző, bálványfa és selyemkóró méz)
    - tehén-, juh- és kecsketejből készült termékek
    - húskészítmények

Kézműves termékek:

* a tájegység kézműves hagyományaira épülő, helyi motívumokat

megjelentető, hagyományos technológiával készült kézműves tárgyi eszközök

Ökoturisztikai, falusi szálláshely:

* vidéki, falusi szálláshely, amely a természetvédelem céljaival összhangban, fenntartható módon működik, szolgáltatásaiban a helyi hagyományokra és alapanyagokra épít

Ökoturisztikai szolgáltatás:

* ismeretterjesztő, hagyományőrző, a természeti értékek megóvását segítő szolgáltatói tevékenység

A védjegy célja:

A helyi készítésű élelmiszerek fogyasztási kultúrájának emelése, a helyi termékek piacra jutásának elősegítése és a természettel harmonikus gazdálkodás és termékelőállítás ösztönzése.

Pályázati csomag:

A védjegy megszerzéséhez védjegyhasználati kérelmet kell benyújtani, melyet a Nemzeti Parki Tanúsítványi Bizottság bírál el.

A kérelem formanyomtatványa, valamint a pályázati feltételeket, a bírálat

alapelveit és a használat feltételeit tartalmazó dokumentum beszerezhető

a Bükki Nemzeti Park Igazgatóságon (3304 Eger, Sánc u.6.),

vagy letölthető a nemzeti park igazgatóság honlapjáról (www.bnpi.hu).

A benyújtás módja:

A kérelmet egy példányban, egy termékmintával együtt postai úton, vagy személyesen a Bükki Nemzeti Park Igazgatósághoz kell eljuttatni

2017. június 1-ig.

További információ: Paulikovics Ildikó (Tel.: 36/411-581/216, 30/277-4750) Email: kapcsolat@bnpi.hu